b'\n_START_ARTICLE_\nD\xc5\xbeejla Glavovi\xc4\x87\n_START_SECTION_\nHuling Gabi\n_START_PARAGRAPH_\nSi Glavovi\xc4\x87 ang itinanghal na Miss Earth 2002 na nagmula sa Bosnia and Herzegovina. Noong panahong iyon, ang taong 2002 ay ang ikalawang taon ng patimpalak na Miss Earth. Bago siya itinanghal na Miss Earth 2002, siya ay masuwerteng napabilang sa sampung (10) semi-finalists  na nagpasiklaban sa mga kompetisyong: tradisyunal na swimsuit, ang pakikipagpanayam, at ang evening gown competition.\n_START_SECTION_\nPagkorona\n_START_PARAGRAPH_\nSi D\xc5\xbeejla Glavovi\xc4\x87 ay kinoronahang Miss Earth 2002 ng Miss Earth 2001 na si Catharina Svensson, na iginanap sa Quezon City, Pilipinas noong Oktubre 20, 2002._NEWLINE_Si Glavovi\xc4\x87 ang unang kandidata na nagmula sa Bosnia and Herzegovina na nag-uwi ng korona at ng titulo mula sa isa sa mga kinikilalang "four major international beauty pageants". Ang mga ito ay ang Miss Earth, Miss International, Miss Universe, at Miss World._NEWLINE_Bukod sa pag-uwi ng korona, siya rin ang sumungkit ng karangalang "Miss Talent".\n_START_SECTION_\nPagkaalis ng Titulo\n_START_PARAGRAPH_\nSi D\xc5\xbeejla ay gumawa ng kasaysayan sa patimpalak na ito bilang unang Miss Earth na itiniwalag sa kanyang napanalunang titulo. Siya ay inalisan ng titulo noong Mayo 28, 2003, at, gaya ng napagsunduan, siya\'y agad napalitan ng kanyang sunod sa una na si, Winfred Omwakwe na taga- Kenya. Si Omwakwe ay ang pumalit kay D\xc5\xbeejla at kinoronahang Miss Earth 2002. Si Omwakwe ay kinoronahang bilang bagong Miss Earth 2002 nooong Agosto 7, 2003 sa Carousel Gardens na matatagpuan sa Mandaluyong City, Philippines._NEWLINE_Nagkataon na lamang din na isa ring panalo ang inalisan ng titulo. Ito ay si Miss Universe 2002 Oxana Fedorova, na taga-Russia, at kapwa taga-Europa ni D\xc5\xbeejla. Ipinaliwanag ng nag-ayos ng patimpalak , ang Carousel Productions, na hindi daw niyang kayang tuparin ang lahat ng kanyang gagawin bilang Miss Universe.'